b"\n_START_ARTICLE_\nEscut del Sudan\n_START_SECTION_\nDescripci\xc3\xb3\n_START_PARAGRAPH_\nHi figura un ocell secretari (Sagittarius serpentarius) amb les ales desplegades i mirant a la destra, carregat amb un escut de l'\xc3\xa8poca de Muh\xc3\xa0mmad \xc3\x80hmad, l'autoproclamat mahd\xc3\xad que va governar breument el Sudan al segle XIX. Vorejant l'ocell hi ha dues cintes; la del capdamunt porta inscrit en \xc3\xa0rab el lema nacional, \xd8\xa7\xd9\x84\xd9\x86\xd8\xb5\xd8\xb1 \xd9\x84\xd9\x86\xd8\xa7 (An-na\xe1\xb9\xa3r la-n\xc4\x81, \xc2\xabLa vict\xc3\xb2ria \xc3\xa9s nostra\xc2\xbb), mentre que la inferior proclama el nom oficial de l'Estat, \xd8\xac\xd9\x85\xd9\x87\xd9\x88\xd8\xb1\xd9\x8a\xd8\xa9 \xd8\xa7\xd9\x84\xd8\xb3\xd9\x88\xd8\xaf\xd8\xa7\xd9\x86 Jumh\xc5\xabr\xc3\xadyyat as-S\xc5\xabd\xc4\x81n (\xc2\xabRep\xc3\xbablica del Sudan\xc2\xbb)._NEWLINE_L'escut, a m\xc3\xa9s a m\xc3\xa9s de ser l'emblema estatal, forma part tamb\xc3\xa9 del segell del President.\n_START_SECTION_\nEl secretari\n_START_PARAGRAPH_\nEl secretari \xc3\xa9s un ocell t\xc3\xadpic sudan\xc3\xa8s que fou elegit com a variant local de l'\xc3\x80guila de Salad\xc3\xad i del Falc\xc3\xb3 de Quraix present en l'emblema d'alguns estats \xc3\xa0rabs com ara Egipte, per tant est\xc3\xa0 associat al nacionalisme \xc3\xa0rab.\n_START_SECTION_\nEscut anterior\n_START_PARAGRAPH_\nL'antic escut del Sudan consistia en un hipop\xc3\xb2tam emmarcat per dues palmeres i branques d'olivera, amb la denominaci\xc3\xb3 de l'estat, Jumh\xc5\xabr\xc3\xadyyat as-S\xc5\xabd\xc4\x81n (\xc2\xabRep\xc3\xbablica del Sudan\xc2\xbb), a la part de sota."